இதைப் போலவே கணவனை இழந்த பெண்களையோ கணவனால் கைவிடப்பட்ட பெண்களையோ இந்த சமுகம் போதிய அளவு மதிப்பதில்லை. அது தவறு என்பதையும், அந்த பெண்கள் மரியாதைகுரியவர்கள் தான் என்பதை உணர்த்தும் வகையிலும் சுவாசினி வந்தனம் என்னும் நிகழ்ச்சி நடத்தப்பட்டது இதில் முதியோர் இல்லத்திலிருந்து அழைத்து வரப்பட்ட சுமார் 40 விதவை மற்றும் கணவனைப் பிரிந்த பெண்களுக்கு ஆண்களும் பெண்களும் பாத பூஜை செய்து அவர்களை போற்றினர். இந்த நிகழ்ச்சியில் இந்து ஆன்மிக மற்றும் சேவை அறக்கட்டளையின் அறங்காவலர் திருமதி. ராஜலட்சுமி, வேல்ஸ் பல்கலைகழக துணைவேந்தர் திருமதி. ஆர்த்தி கணேஷ், சென்னை ராமகிருஷ்ணா மடத்தின் மேலாளர் சுவாமி. விமூர்த்தானந்தா உள்ளிட்ட பலர் கலந்து கொண்டனர்.